Páll lauk námi í trésmíði árið 1962 og í byggingartæknifræði 1967 frá Álaborg. Hann var byggingatæknifræðingur hjá ráðgjafarverkfræðifyrirtækinu Studstrup & Östgaard a/s í Álaborg á árunum 1967–1972. Páll starfaði svo sem bæjartæknifræðingur í Vestmannaeyjum árin 1972–1976. Hann tók við sem bæjarstjóri á árunum 1976–1982. Síðan þá hefur hann rekið ráðgjafar- og teiknistofu, Teiknistofa PZ, í Vestmannaeyjum.